આપણે થોડુંક ગાંધીજીના પર્સનલ-અંગત ડૉક્ટર દિનશા મહેતા વિશે જાણીએ અને પછી જગતમાં કુદરતી ઉપચારનો પ્રચાર કેટલો છે એ જાણીએ. ૧૯૩૨થી ૧૯૪૮ સુધી ગાંધીજી તેમની દરેક બીમારી વખતે એક પૈસાની પણ દવા લેતા નહીં, પણ ડૉક્ટર દિનશા મહેતા ચીંધ્યા માર્ગે કુદરતી ઉપચાર કરાવતા. એ પછી ગાંધીજી પુણેથી ૧૩ માઇલ દૂર ટ્રેન રસ્તે ઉરુલીકાંચન ગામ છે ત્યાંના ધનપતિ-ખેડૂત બલદોરાએ ગાંધીજીને ઉરુલીકાંચનમાં નિસર્ગોપચાર કેન્દ્ર સ્થાપવા જમીન આપી અને ત્યાં નિસગોર્પચાર કેન્દ્ર થયું. સણોસરામાં સવોર્દય સંમેલન ભરાયું ત્યાં કુદરતી ઉપચારક ડૉક્ટર બચુભાઈ ચોટાઈએ પોતાનો સ્ટૉલ સ્થાપ્યો, પણ સંમેલનમાં હજારો લોકો આવેલા એમાંથી કોઈ આ કુદરતી ઉપચારના સ્ટૉલમાં જતા નહોતા.